ฟื้นตัว! กรมรางฯ ปลื้มสถิติผู้โดยสาร มิ.ย. ทะลุ 1.1 ล้านคน รับเปิดประเทศ
กรมการขนส่งทางราง เปิดเผยสถิติผู้โดยสารระบบรางเดือนมิถุนายนทะลุ 1.1 ล้านคนต่อวัน โดย MRT ยอด 3 แสนรายต่อวัน ส่วน BTS ยอด 6 แสนคนต่อวัน รับมาตรการผ่อนคลายโควิด-19 ทำให้ประชาชนกลับมาใช้ชีวิตตามปกติ
กรมการขนส่งทางราง เปิดเผยสถิติผู้โดยสารระบบรางเดือนมิถุนายนทะลุ 1.1 ล้านคนต่อวัน โดย MRT ยอด 3 แสนรายต่อวัน ส่วน BTS ยอด 6 แสนคนต่อวัน รับมาตรการผ่อนคลายโควิด-19 ทำให้ประชาชนกลับมาใช้ชีวิตตามปกติ
29 มิ.ย. 2565

กรมการขนส่งทางราง กระทรวงคมนาคม รายงานสถิติผู้โดยสารในระบบรถไฟฟ้า หลังจากที่รัฐบาลได้ยกเลิกมาตรการ Test&amp;Go เมื่อวันที่ 1 พฤษภาคม 2565 ประกอบกับ โรงเรียนเปิดการเรียนการสอนตามปกติ รวมถึงผ่อนคลายมาตรการในการเดินทางเข้าประเทศ ตั้งแต่วันที่ 1 มิถุนายน 2565 ส่งผลให้จำนวนผู้โดยสารใน โครงข่ายระบบรางเพิ่มขึ้น
ทั้งนี้ จากสถิติเดือนพฤษภาคมปรากฏว่า สถิติผู้โดยสารวันทำงานเฉลี่ยอยู่ระหว่าง 8-9 แสนคนต่อวัน และสถิติผู้โดยสารในช่วงวันหยุดเฉลี่ยระหว่าง 5-6 แสนคนต่อวัน แบ่งเป็นรถไฟฟ้า MRT สายสีน้ำเงิน และสายสีม่วง สถิติผู้โดยสารวันทำงานเฉลี่ย 2.9-3.1 แสนคนต่อวัน และสถิติผู้โดยสารในช่วงวันหยุดเฉลี่ย 1.4-1.5 แสนคนต่อวัน
ส่วนรถไฟฟ้า BTS สถิติผู้โดยสารวันทำงานเฉลี่ย 5.1-5.6 แสนคนต่อวัน และสถิติ ผู้โดยสารในช่วงวันหยุดเฉลี่ยที่ 3 แสนคนต่อวัน, รถไฟฟ้าแอร์พอร์ตเรลลิงก์สถิติผู้โดยสารวันทำงานเฉลี่ย 5.1-5.6 แสนคนต่อวัน และสถิติ ผู้โดยสารในช่วงวันหยุดเฉลี่ยที่ 3 แสนคนต่อวัน, และการรถไฟแห่งประเทศไทย (รฟท.) มีผู้โดยสารเฉลี่ย 3.5-4.2 แสนคนต่อวัน
โดยพบว่า ช่วงเดือนมิถุนายนที่ปริมาณผู้โดยสารเร่งตัวขึ้น โดยเฉพาะปริมาณผู้โดยสารในระบบรถไฟฟ้า MRT สายสีน้ำเงิน และสายสีม่วง ปริมาณผู้โดยสารจากต้นเดือนจนถึงปลายทางเฉลี่ย 3 แสนคนต่อวันได้ โดยเฉพาะวันจันทร์ที่ 20 มิถุนายน-วันศุกร์ ที่ 24 มิถุนายน 2565 ที่ผ่านมาเฉลี่ยสูงถึง 3.3 แสนคน ต่อวัน
ส่วนรถไฟฟ้า BTS ปริมาณผู้โดยสารประมาณ 6.1 แสนคนต่อวันได้ เช่นเดียวกันปริมาณผู้โดยสาร ในระบบรถไฟฟ้าแอร์พอร์ตเรลลิงก์ และการรถไฟแห่ง ประเทศไทย (รฟท.) ปริมาณผู้โดยสาร ขึ้นมาแตะ 5 หมื่นคนต่อวันได้ ส่งผลให้ผู้โดยสารในระบบรางทุกระบบทำสถิติสูงสุด (New High) ที่ระดับ 1 ล้านคนต่อวันในช่วงวันทำงาน